|  |
| --- |
| **Gansu**Gānsù Shěng |
| 

|  |
| --- |
| Gansu u državi. |
| **Država** |  Kina |
| **Upravni oblik** | pokrajina |
| **Službeni jezik** | kineski i dijalekti |
| **Glavni grad** | Lanzhou |
| **titula\_vladara** | Liu Weiping |
| **Površina** | 366.500 km² |
| **Stanovništvo** | 25.575.254 |
| **Gustoća** | 70 stanovnika na km² |
| **Web stranica** | www.gansu.gov.cn |

 |

**Gansu** (kineski: 甘肃, 甘肅) je jedna od 23 kineske pokrajine, na sjeveru zemlje.

Gansu je vjekovima imao strateški značaj za Kinu jer je preko njega išao promet iz gornjeg toka rijeke Huang Ho i kineskog Turkestana.

Geografija
----------

Pokrajina Gansu graniči sa sjevera s Mongolijom, a sa sjeveroistoka sa kineskom Autonomnom regijom Unutrašnja Mongolija. S istoka graniči sa Autonomnom regijom Ningxia i pokrajinom Shaanxi, s juga i jugozapada s pokrajinom Sečuan i Qinghai, te s Autonomnom regijom Xinjiang sa zapada.

Pokrajina Gansu ima površinu od 366.500 km² i 25,575.254 stanovnika (po podacima iz 2010).

Glavni grad Gansua je Lanzhou koji leži na obalama rijeke Huang Ho.

U topografskom pogledu Gansu je relativno jednostavna na zapadu i sjeverozapadu, ali ne i na jugoistoku, gdje je teren pretrpio velike promjene zbog čestih potresa. Na sjeverozapadu pokrajine ima vrlo malo planina, ali je teren prilično brdovit, on se na istoku pretapa u pustinju Gobi. Prosječna nadmorska visina iznosi oko 900 metara. Istočni dio Gansua je najtrusnije područje Kine, za koji se zna od 6. vijeka do danas, veliki potresi u prosjeku tresu taj kraj svakih 65 godina, dok se manji potresi događaju barem jednom u 10 godina. Jedna od najvećih katastrofa modernog doba dogodila se 1920. kada je velik potres pogodio centar istočnog Gansua i izazvao velika klizišta. Broj poginulih je procijenjen na 246.000, a mnogi gradovi i sela potpuno su nestali.

Klima
-----

Po Köppenovoj klasifikaciji klime pokrajina Gansu ima oštru kontinentalnu klimu s velikim razlikama između vrućeg ljeta i hladne zime.

Privreda
--------

Pokrajina Gansu je tradicionalno bila siromašan kraj, zbog čestih potresa, suša i gladi, a sve je to pridonjelo privrednoj nestabilnosti i niskoj produktivnosti u poljoprivredi. Danas se Gansu ubrzano mijenja, prvenstveno zahvaljujući bogatim rudnim nalazištima (nikl, cink, kobalt, platina, iridijum, bakar, barit, magnezij), na osnovu kojeg se razvija industrija. Pored tog Gansu se u razvoju svoje industrije koristiti i resursima susjedne pokrajine Qinghai i Autonomne regije Xinjiang.

Bruto domaći proizvod pokrajine Gansu iznosio je 2011. godine 79,6 milijardi dolara, odnosno 2380 dolara po glavi stanovnika.

Izvori
------

1. 1 2 3 4 5  „*Gansu*" (engleski). Encyclopædia Britannica. Pristupljeno 07. 01. 2013.

Vanjske veze
------------

***Gansu*** na Wikimedijinoj ostavi

* Službene stranice pokrajine Gansu Arhivirano 2016-10-15 na Wayback Machine-u (`zh`)
* *Gansu* na portalu Encyclopædia Britannica (`en`)

| * p
* r
* u
Administrativna podjela  Narodne Republike Kine |
| --- |
| Pokrajine: | 
* Anhui
* Fujian
* Gansu
* Guangdong
* Guizhou
* Hainan
* Hebei
* Heilongjiang
* Henan
* Hubei
* Hunan
* Jiangsu
* Jiangxi
* Jilin
* Liaoning
* Qinghai
* Shaanxi
* Shandong
* Shanxi
* Sichuan
* Tajvan1
* Yunnan
* Zhejiang

 |  |
| Autonomne regije: | 
* Guangxi
* Unutrašnja Mongolija
* Ningxia
* Tibet
* Xinjiang

 |
| Općine pod direktnom upravom: | 
* Peking
* Chongqing
* Šangaj
* Tianjin

 |
| Specijalne administrativne regije: | 
* Hong Kong
* Macau

 |
| 1 Svojata Narodna Republika Kina, ali njom trenutno upravlja Republika Kina (Tajvan). V. također Politički status Tajvana. |